**Ministru kabineta sēdes protokollēmuma projekta**

**“Par Ministru kabineta 2013.gada 8.oktobra sēdes protokollēmuma (prot.Nr.52 61.§) “Grozījumi Ministru kabineta 2001.gada 2.oktobra noteikumos Nr.426 “Dabas lieguma “Ances purvi un meži” individuālie aizsardzības un izmantošanas noteikumi”” 2.punktā dotā uzdevuma izpildi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta sēdes protokollēmuma projekts izstrādāts, pamatojoties uz Ministru kabineta 2013.gada 8.oktobra sēdes protokollēmuma (prot.Nr.52 61.§) “Grozījumi Ministru kabineta 2001.gada 2.oktobra noteikumos Nr.426 “Dabas lieguma “Ances purvi un meži” individuālie aizsardzības un izmantošanas noteikumi”” 2.punktā dotā uzdevuma izpildi, kas paredz Vides aizsardzības un reģionālās attīstības ministrijai (turpmāk – VARAM) pēc Dabas aizsardzības plāna izstrādes un apstiprināšanas dabas liegumam “Ances purvi un meži” līdz 2016.gada 31.decembrim izstrādāt un iesniegt Ministru kabinetā apstiprināšanai jaunus individuālos aizsardzības un izmantošanas noteikumus dabas liegumam “Ances purvi un meži”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Ministru kabineta noteikumu projekts** “Dabas lieguma “Ances purvi un meži” individuālie aizsardzības un izmantošanas noteikumi”” (turpmāk – noteikumu projekts) izstrādāts, balstoties uz 2016.gada 28.aprīlī apstiprināto dabas lieguma “Ances purvi un meži” dabas aizsardzības plānu.  Noteikumu projekts izstrādāts saskaņā ar likuma “Par īpaši aizsargājamām dabas teritorijām" 13.panta otro daļu, 14.panta otro daļu un 17.panta otro daļu. Paskaidrojam, ka dabas aizsardzības plāns tika apstiprināts tikai 2016.gadā. Pēc plāna apstiprināšanas, nodrošināta noteikumu projekta izstrāde, noteikumu projekta grafiskā materiāla izstrāde, precizēšana un saskaņošana, kā arī uzsākta sabiedrības līdzdalības procesa nodrošināšana – atbilstoši likuma “Par īpaši aizsargājamām dabas teritorijām” 12. panta ceturtās daļas un 13. panta ceturtās daļas prasībām VARAM noteikumu projektu ir ievietojusi tīmekļa vietnē 2016.gada 22.novembrī, kā arī veikusi Ventspils novada pašvaldības un zemes īpašnieku informēšanu 2016.gada 22.novembrī. Papildus, kā tas noteikts Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 14. punktā, VARAM ir ievietojusi noteikumu projektu Valsts kancelejas tīmekļvietnē 2016.gada 8.decembrī.  Noteikumu projektu plānots izsludināt Valsts sekretāru sanāksmē 2016.gada 22.decembrī.  Ņemot vērā iepriekš minēto, protokollēmuma projekts paredz pagarinātMinistru kabineta 2013.gada 8.oktobra sēdes protokollēmuma (prot. Nr.52 61.§) “Grozījumi Ministru kabineta 2001.gada 2.oktobra noteikumos Nr.426 “Dabas lieguma “Ances purvi un meži” individuālie aizsardzības un izmantošanas noteikumi”” 2.punktā dotā uzdevuma izpildes termiņu līdz 2017.gada 30.jūnijam. |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

Anotācijas II, III, IV, V, VI un VII sadaļa – protokollēmuma projekts šo jomu neskar.

Vides aizsardzības un

reģionālās attīstības ministrs K.Gerhards

Vīza:

valsts sekretārs R.Muciņš

14.12.2016. 12:32

406

D.Treija

66016789, [darta.treija@varam.gov.lv](mailto:darta.treija@varam.gov.lv)